
	Õigusakti eelnõu muudatusettepanekud

	Kahes veerus esitatud Euroopa Parlamendi muudatusettepanekud

Välja jäetav tekst on märgistatud vasakpoolses veerus paksus kaldkirjas. Teksti asendamine on märgistatud mõlemas veerus paksus kaldkirjas. Uus tekst on märgistatud parempoolses veerus paksus kaldkirjas.

Iga muudatusettepaneku päise esimene ja teine rida osutavad läbivaadatava õigusakti eelnõu asjaomasele tekstiosale. Kui muudatusettepanek puudutab kehtivat õigusakti, mida õigusakti eelnõus soovitakse muuta, märgitakse päises lisaks kolmandale reale viide kehtivale õigusaktile ja neljandale reale viide muudetavale sättele.

Konsolideeritud tekstina esitatud Euroopa Parlamendi muudatusettepanekud

Uued tekstiosad on märgistatud paksus kaldkirjas. Välja jäetud tekstiosad on tähistatud sümboliga ▌ või läbi kriipsutatud. Teksti asendamise puhul on uus tekst märgistatud paksus kaldkirjas ja asendatav tekst kustutatud või läbi kriipsutatud. 
Erandina ei tähistata teenistuste tehtud puhtalt tehnilist laadi muudatusi lõpliku teksti vormistamiseks.

EUROOPA PARLAMENDI SEADUSANDLIKU RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu määrus, millega kehtestatakse liidu toetus sisejulgeoleku valdkonnale aastateks 2028–2034
(COM(2025)0542 – C10‑178/2025 – 2025/0542(COD))
(Seadusandlik tavamenetlus: esimene lugemine)
Euroopa Parlament,
–	võttes arvesse komisjoni ettepanekut Euroopa Parlamendile ja nõukogule (COM(2025)0542),
–	võttes arvesse Euroopa Liidu toimimise lepingu artikli 294 lõiget 2 ja artikli 82 lõiget 1, artiklit 84 ning artikli 87 lõiget 2, mille alusel komisjon esitas ettepaneku Euroopa Parlamendile (C10‑178/2025),
–	võttes arvesse Euroopa Liidu toimimise lepingu artikli 294 lõiget 3,
–	võttes arvesse eelarvekomisjoni eelarvehinnangut,
–	võttes arvesse Euroopa Majandus- ja Sotsiaalkomitee 19. veebruari 2026. aasta arvamust[footnoteRef:1], [1:  Euroopa Liidu Teatajas seni avaldamata.] 

–	võttes arvesse kodukorra artikleid 60 ja 58,
–	võttes arvesse kodanikuvabaduste, justiits- ja siseasjade komisjoni raportit (A10‑0000/2026),
1.	võtab vastu allpool toodud esimese lugemise seisukoha;
2.	palub komisjonil ettepaneku uuesti Euroopa Parlamendile saata, kui komisjon asendab selle uue ettepanekuga, muudab seda oluliselt või kavatseb seda oluliselt muuta;
3.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.

<RepeatBlock-Amend><Amend>Muudatusettepanek		<NumAm>1</NumAm>
<DocAmend>Ettepanek võtta vastu määrus</DocAmend>
<Article>Põhjendus 3</Article>
	

	Komisjoni ettepanek
	Muudatusettepanek

	(3)	Käesolevas määruses on sätestatud liidu toetuse eesmärgid. Selleks et saavutada kogu liidus julgeoleku kõrge tase parimal võimalikul viisil, peaksid liikmesriigid tagama, et nende riiklikud ja piirkondlikud partnerluskavad on suunatud kõigi käesolevas määruses sätestatud eesmärkide saavutamisele.
	(3)	Käesolevas määruses on sätestatud sisejulgeoleku valdkonnale antava liidu toetuse eesmärgid. Selleks et saavutada kogu liidus julgeoleku kõrge tase parimal võimalikul viisil, peaksid liikmesriigid tagama, et nende riikliku ja piirkondliku partnerluse kavad on suunatud kõigi käesolevas määruses sätestatud eesmärkide saavutamisele.


Or. <Original>{EN}en</Original>
</Amend>
<Amend>Muudatusettepanek		<NumAm>2</NumAm>
<DocAmend>Ettepanek võtta vastu määrus</DocAmend>
<Article>Põhjendus 6</Article>
	

	Komisjoni ettepanek
	Muudatusettepanek

	(6)	Võttes arvesse kiiresti muutuvaid julgeolekuohte ja geopoliitilist olukorda, määratles komisjon strateegias ProtectEU6 ühised prioriteedid ohutuma ja turvalisema Euroopa saavutamiseks. Euroopa geopoliitiline kontekst on märkimisväärselt muutunud ning see on tugevalt mõjutanud ELi sise- ja välisjulgeoleku omavahelist seotust. Julgeolekuohud on üha üleilmsemad ja komplekssemad ning tulenevad kurjategijate suutlikkusest tegutseda piiriüleselt, kasutada ära sotsiaalset ja majanduslikku ebavõrdsust ning tegutseda nii füüsilises kui ka digitaalses maailmas. Samal ajal pakuvad uus digitehnoloogia ja tehisintellekt märkimisväärseid võimalusi õiguskaitse ja õigussüsteemi suutlikkuse parandamiseks ning nende muutuvate ohtude tulemuslikuks käsitlemiseks.
	(6)	Võttes arvesse kiiresti muutuvaid julgeolekuohte ja geopoliitilist olukorda, määratles komisjon strateegias ProtectEU6 ühised prioriteedid ohutuma ja turvalisema Euroopa saavutamiseks. Euroopa geopoliitiline kontekst on viimastel aastatel märkimisväärselt muutunud ning see on tugevalt mõjutanud ELi sise- ja välisjulgeoleku probleemide omavahelist seotust. Julgeolekuohud on üha üleilmsemad ja komplekssemad ning tulenevad kurjategijate suutlikkusest tegutseda piiriüleselt, kasutada ära sotsiaalset ja majanduslikku ebavõrdsust ning tegutseda nii füüsilises kui ka digitaalses maailmas. Samal ajal pakuvad uus digitehnoloogia ja tehisintellekt märkimisväärseid võimalusi õiguskaitse ja õigussüsteemi suutlikkuse parandamiseks ning nende muutuvate ohtude tulemuslikuks käsitlemiseks.

	__________________
	__________________

	6 Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Euroopa sisejulgeoleku strateegia ProtectEU“ (COM(2025) 148 final, 1.4.2025).
	6 Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Euroopa sisejulgeoleku strateegia ProtectEU“ (COM(2025) 148 final, 1.4.2025).


Or. <Original>{EN}en</Original>
</Amend>
<Amend>Muudatusettepanek		<NumAm>3</NumAm>
<DocAmend>Ettepanek võtta vastu määrus</DocAmend>
<Article>Põhjendus 9</Article>
	

	Komisjoni ettepanek
	Muudatusettepanek

	(9)	Julgeolek on vundament, millele tuginevad kõik meie vabadused, ja liikmesriikide suutlikkus tagada kodanike julgeolekut sõltub ühtsest Euroopa lähenemisviisist. Nagu on märgitud strateegias ProtectEU, tuleb julgeolekukaalutlused integreerida kõikidesse ELi õigusaktidesse, tegevuspõhimõtetesse ja programmidesse, sealhulgas ELi välistegevusse. Käesoleva määruse kohane liidu toetus peaks aitama neid kaalutlusi arvesse võtta.
	(9)	Julgeolek on vundament, millele tuginevad kõik meie vabadused, ja liikmesriikide suutlikkus tagada oma kodanike julgeolekut liidus, kus ei tehta sisepiiridel piirikontrolli, sõltub ühtsest Euroopa lähenemisviisist. Liidu toetus peaks hõlmama meetmeid, mis aitavad vältida sisepiiridel ajutise piirikontrolli kehtestamist või seda kaotada. Nagu on märgitud strateegias ProtectEU, tuleb julgeolekukaalutlused integreerida kõikidesse ELi õigusaktidesse, tegevuspõhimõtetesse ja programmidesse, sealhulgas ELi välistegevusse. Käesoleva määruse kohane liidu toetus peaks aitama neid kaalutlusi arvesse võtta.


Or. <Original>{EN}en</Original>
</Amend>
<Amend>Muudatusettepanek		<NumAm>4</NumAm>
<DocAmend>Ettepanek võtta vastu määrus</DocAmend>
<Article>Põhjendus 10</Article>
	

	Komisjoni ettepanek
	Muudatusettepanek

	(10)	Euroopa Ülemkogu tuletas oma 26. juuni 2025. aasta järeldustes7 meelde, et raske ja organiseeritud kuritegevus, terrorism, radikaliseerumine ja vägivaldne äärmuslus nii internetis kui ka väljaspool seda kujutavad endast suurt ohtu Euroopa kodanikele ja liikmesriikide julgeolekule. Samuti rõhutas Euroopa Ülemkogu, et kuritegevuse sisseimbumine seaduslikesse äristruktuuridesse kujutab endast ohtu ja avaldab kahjulikku mõju riikide rahandusele ja ühtsele turule. Euroopa Ülemkogu kutsus liidu institutsioone ja liikmesriike üles mobiliseerima riiklikul ja ELi tasandil kõik olemasolevad vahendid ning võtma täiendavaid meetmeid õiguskaitse- ja õigusalase koostöö tugevdamiseks, sealhulgas seoses tõhusa juurdepääsuga andmetele õiguskaitse eesmärgil, ning tagades teabevahetuse ja tehes koostööd kolmandate riikidega.
	(Ei puuduta eestikeelset versiooni.)	   

	__________________
	 

	7 Euroopa Ülemkogu 26. juuni 2025. aasta järeldused, EUCO 12/25.
	 


Or. <Original>{EN}en</Original>
</Amend>
<Amend>Muudatusettepanek		<NumAm>5</NumAm>
<DocAmend>Ettepanek võtta vastu määrus</DocAmend>
<Article>Põhjendus 11</Article>
	

	Komisjoni ettepanek
	Muudatusettepanek

	(11)	Sisejulgeolekuohtude ennetamiseks ja nende realiseerumise tõkestamiseks tuleks liidu toetusega tugevdada liikmesriikide suutlikkust ennetada rasket ja organiseeritud kuritegevust, terrorismi, vägivaldset äärmuslust ja radikaliseerumist, laste seksuaalset kuritarvitamist ja ärakasutamist ning küberkuritegevust ja nende vastu võidelda, aga ka nende meetmeid, mis on suunatud digitaalsetele ja tehnoloogilistele julgeolekuprobleemidele, elutähtsa taristu vastupidavusele seoses internetist lähtuvate ohtudega, julgeolekuohtudele merendusvaldkonnas, inimkaubandusele, rändajate smugeldamisele, ebaseaduslikule uimastikaubandusele, ebaseaduslikule relvakaubandusele, rahapesule, kuritegelikul teel saadud vara tagasivõitmisele, majanduskuritegudele, keskkonnakuritegudele, maksevahendite võltsimisele, liidu finantshuve kahjustavatele kuritegudele, kuriteoohvrite abistamisele ja kaitsmisele, avaliku ruumi kaitsmisele ning keemiliste, bioloogiliste, radioloogiliste, tuuma- ja lõhkeainetega seotud julgeolekuohtude käsitlemisele ja intsidentide haldamisele, sealhulgas tihedama koostöö ja teabevahetuse kaudu eri liikmesriikide avaliku sektori asutustega, asjaomaste liidu organite või asutustega ning kodanikuühiskonna ja erasektori partneritega. Samuti peaks liidu toetus aitama liikmesriikidel omandada ja rakendada sisejulgeoleku valdkonnas uuenduslikke meetodeid ja tehnoloogilisi lahendusi, eelkõige neid, mida toetatakse määruse (EL) […] (millega luuakse Euroopa Konkurentsivõime Fond) ja määruse (EL) […] (millega kehtestatakse ELi teadusuuringute raamprogramm) alusel. Lisaks on vabadusel, turvalisusel ja õigusel rajaneva ala välismõõde muutuvas ülemaailmses poliitilises keskkonnas keskse tähtsusega. Seetõttu peaks liidu toetus aitama tugevdada koostööd ja partnerlust kolmandate riikidega, teenides seejuures liidu sisepoliitika huve.
	(11)	Sisejulgeolekuohtude ennetamiseks ja nende realiseerumise tõkestamiseks tuleks liidu toetusega tugevdada liikmesriikide suutlikkust ennetada rasket ja organiseeritud kuritegevust, terrorismi, vägivaldset äärmuslust ja radikaliseerumist, laste seksuaalset kuritarvitamist ja ärakasutamist ning küberkuritegevust ja nende vastu võidelda, aga ka nende meetmeid, mis on suunatud digitaalsetele ja tehnoloogilistele julgeolekuprobleemidele, elutähtsa taristu vastupidavusele internetist lähtuvate ohtude suhtes, julgeolekuohtudele merendusvaldkonnas, inimkaubandusele, rändajate smugeldamisele, ebaseaduslikule uimastikaubandusele, ebaseaduslikule relvakaubandusele, rahapesule, kuritegelikul teel saadud vara tagasivõitmisele, majanduskuritegudele, keskkonnakuritegudele, maksevahendite võltsimisele, liidu finantshuve kahjustavatele kuritegudele, kuriteoohvrite abistamisele ja kaitsmisele, avaliku ruumi kaitsmisele ning keemiliste, bioloogiliste, radioloogiliste, tuuma- ja lõhkeainetega seotud julgeolekuohtude käsitlemisele ja intsidentide haldamisele, sealhulgas tihedama koostöö ja teabevahetuse kaudu eri liikmesriikide avaliku sektori asutustega, asjaomaste liidu organite või asutustega ning kodanikuühiskonna ja erasektori partneritega. Samuti peaks liidu toetus aitama liikmesriikidel omandada ja rakendada sisejulgeoleku valdkonnas uuenduslikke meetodeid ja tehnoloogilisi lahendusi, eelkõige neid, mida toetatakse määruse (EL) […] (millega luuakse Euroopa Konkurentsivõime Fond) ja määruse (EL) […] (millega kehtestatakse ELi teadusuuringute raamprogramm) alusel. Lisaks on vabadusel, turvalisusel ja õigusel rajaneva ala välismõõde muutuvas ülemaailmses poliitilises keskkonnas keskse tähtsusega. Seetõttu peaks liidu toetus aitama tugevdada koostööd ja partnerlust kolmandate riikidega, teenides seejuures liidu sisepoliitika huve.


Or. <Original>{EN}en</Original>
</Amend>
<Amend>Muudatusettepanek		<NumAm>6</NumAm>
<DocAmend>Ettepanek võtta vastu määrus</DocAmend>
<Article>Põhjendus 11 a (uus)</Article>
	

	Komisjoni ettepanek
	Muudatusettepanek

	
	(11a)	Üha keerukamas ja vastuolulisemas julgeolekukeskkonnas seisavad liit ja selle liikmesriigid silmitsi üha erinevamate hübriidohtudega, milles on ühendatud tavapärased ja mittetavapärased vahendid, sealhulgas sabotaaž, küberründed, desinformatsioonikampaaniad, sekkumine elutähtsasse taristusse ja rände vahendina kasutamine, mida kasutavad sageli koordineeritult riiklikud ja valitsusvälised osalejad. Nende ohtude eesmärk on õõnestada üldsuse usaldust demokraatlike institutsioonide ja ühiskondade tulemusliku toimimise vastu ning neil võib olla tõsine mõju sisejulgeolekule. Seepärast on vaja toetada meetmeid, mille eesmärk on hübriidohte ennetada ja avastada ning neile reageerida, suurendada olukorrateadlikkust, tugevdada elutähtsa teenuse osutajate toimepidevust ja avaliku sektori asutuste vastupidavusvõimet ning parandada pädevate asutuste vahelist koostööd ja teabevahetust hübriidohtude valdkonnas liidu ja liikmesriikide tasandil. 


Or. <Original>{EN}en</Original>
</Amend>
<Amend>Muudatusettepanek		<NumAm>7</NumAm>
<DocAmend>Ettepanek võtta vastu määrus</DocAmend>
<Article>Põhjendus 12</Article>
	

	Komisjoni ettepanek
	Muudatusettepanek

	(12)	Vastavalt julgeolekukaalutluste integreerimise põhimõttele peaks liidu toetus aitama tagada liidu sise- ja välispoliitika kooskõla, sidususe, koostoime ja vastastikuse täiendavuse. Selles kontekstis peaks käesoleva määruse kohane liidu toetus eelkõige aitama võidelda raske ja organiseeritud kuritegevuse, sealhulgas ebaseadusliku uimastikaubanduse, inimkaubanduse ja piiriüleste kuritegelike smugeldamisvõrgustike vastu ning neid nähtusi ennetada. Käesoleva määruse kohane liidu toetus võib nõuetekohaselt põhjendatud juhtudel hõlmata ka ELi delegatsioonide asjakohaste ressursside toetamist ning seda kooskõlastatakse liikmesriikide ja komisjoni vahel programmitöö ja rakendamise etappides.
	(12)	Liidu toetus peaks aitama tagada liidu sise- ja välispoliitika kooskõla, sidususe, koostoime ja vastastikuse täiendavuse kooskõlas julgeoleku kui eesmärgi integreerimisega kõikidesse liidu programmidesse. Selles kontekstis peaks käesoleva määruse kohane liidu toetus eelkõige aitama võidelda raske ja organiseeritud kuritegevuse, sealhulgas ebaseadusliku uimastikaubanduse, inimkaubanduse ja piiriüleste kuritegelike smugeldamisvõrgustike vastu ning neid nähtusi ennetada. Käesoleva määruse kohane liidu toetus võib nõuetekohaselt põhjendatud juhtudel hõlmata ka ELi delegatsioonide asjakohaste ressursside toetamist ning seda kooskõlastatakse liikmesriikide ja komisjoni vahel programmitöö ja rakendamise etappides.


Or. <Original>{EN}en</Original>
</Amend>
<Amend>Muudatusettepanek		<NumAm>8</NumAm>
<DocAmend>Ettepanek võtta vastu määrus</DocAmend>
<Article>Põhjendus 14 a (uus)</Article>
	

	Komisjoni ettepanek
	Muudatusettepanek

	
	(14a)	Lisaks nõukogu või komisjoni poolt vastu võetud dokumentidele ja strateegiatele, mis on loetletud määruse (EL) [...] (millega luuakse Euroopa majandusliku, sotsiaalse ja territoriaalse ühtekuuluvuse, põllumajanduse ja maaelu, kalanduse ja merenduse, heaolu ja julgeoleku fond) artikli 22 lõike 2 punkti b alapunktis iii ning mis on sisejulgeoleku valdkonnas asjakohased, peaksid liikmesriigid käsitlema ka oma riiklikes kavades probleeme, mis on kindlaks tehtud ja Europoli poolt avaldatud kuritegevusega seotud ohte käsitleva valdkondadevahelise Euroopa platvormi (EMPACT), Euroopa Liidu raske ja organiseeritud kuritegevuse põhjustatud ohtude hinnangu (EU SOCTA) ning internetipõhise organiseeritud kuritegevuse põhjustatud ohtude hinnangu (IOCTA) raames.


Or. <Original>{EN}en</Original>
</Amend>
<Amend>Muudatusettepanek		<NumAm>9</NumAm>
<DocAmend>Ettepanek võtta vastu määrus</DocAmend>
<Article>Põhjendus 16</Article>
	

	Komisjoni ettepanek
	Muudatusettepanek

	(16)	Euroopa peab kaitsma oma julgeolekuhuve tarnijate eest, kes võivad kolmandate riikide võimaliku sekkumise ja nende küberturbetavade tõttu kujutada endast püsivat julgeolekuriski. Seetõttu on vaja vähendada siseturul suure riskiga tarnijatest püsiva sõltuvuse ohtu, kuna neil tarnijatel võib olla tugev negatiivne mõju ELi kasutajate, ettevõtjate ja ametiasutuste ning ELi elutähtsa taristu turvalisusele osas, mis puudutab andmete ja teenuste terviklust ning teenuste kättesaadavust. See välistamine peaks põhinema proportsionaalsel riskihindamisel ja sellega seotud leevendusmeetmetel, nagu on määratletud liidu poliitikas ja õigusaktides.
	(16)	Oma strateegilise autonoomia tugevdamiseks peaks liit arendama välja piisava suutlikkuse oma sisejulgeoleku valdkonna tehnoloogiliste vahendite projekteerimiseks ja kasutuselevõtuks. See võimaldaks liidul lõimida projekteerimisel põhiõigusi, andmekaitset ja õigusriigi kaitsemeetmeid, vähendades samal ajal sõltuvust kolmandate riikide süsteemidest või välistarnijatest, kes ei pruugi jagada liidu õigusnorme, küberturvalisuse tavasid või julgeolekuhuve. Liidu tehnoloogilise suutlikkuse tugevdamine suurendaks ka kriitilise tähtsusega julgeolekuvahendite töökindlust ja kerksust, tagades nende kättesaadavuse ja usaldusväärsuse geopoliitiliste pingete ajal. Sellega seoses on vaja vähendada püsivat sõltuvust suure riskiga tarnijatest, kelle kokkupuude kolmanda riigi poolse sekkumise või ebapiisavate küberturvalisuse tavadega võib kujutada endast suurt ohtu andmete ja teenuste terviklusele ja kättesaadavusele, sealhulgas ELi elutähtsa taristu, avaliku sektori asutuste ja ettevõtjate jaoks. Selliste tarnijate väljajätmine või neile piirangute seadmine peaks põhinema proportsionaalsel riskihindamisel ning sellega peaksid kaasnema asjakohased leevendusmeetmed kooskõlas liidu õiguse ja poliitikaga. 


Or. <Original>{EN}en</Original>
</Amend>
<Amend>Muudatusettepanek		<NumAm>10</NumAm>
<DocAmend>Ettepanek võtta vastu määrus</DocAmend>
<Article>Põhjendus 18 a (uus)</Article>
	

	Komisjoni ettepanek
	Muudatusettepanek

	
	(18a)	Selleks et täiendada käesolevat määrust, kiites heaks käesoleva määruse artiklis 3 sätestatud eesmärkidega seotud meetmed, kui komisjon jõuab järeldusele, et need meetmed vastavad nõuetele, mis on sätestatud käesolevas määruses ja määruses (EL) […], millega luuakse Euroopa majandusliku, sotsiaalse ja territoriaalse ühtekuuluvuse, põllumajanduse ja maaelu, kalanduse ja merenduse, heaolu ja julgeoleku fond, ning kui komisjon võtab vastu delegeeritud õigusakti, millega kiidetakse heaks asjaomase liikmesriigi riikliku ja piirkondliku partnerluse kava vastavalt määruse (EL) […] (millega luuakse Euroopa majandusliku, sotsiaalse ja territoriaalse ühtekuuluvuse, põllumajanduse ja maaelu, kalanduse ja merenduse, heaolu ja julgeoleku fond) artiklis 23 sätestatud menetlusele, peaks komisjonil olema õigus võtta kooskõlas Euroopa Liidu toimimise lepingu artikliga 290 vastu delegeeritud õigusakte. On eriti oluline, et komisjon viiks oma ettevalmistava töö käigus läbi asjakohaseid konsultatsioone, sealhulgas ekspertide tasandil, ja et kõnealused konsultatsioonid viidaks läbi kooskõlas 13. aprilli 2016. aasta institutsioonidevahelises parema õigusloome kokkuleppes1a sätestatud põhimõtetega. Eelkõige selleks, et tagada delegeeritud õigusaktide ettevalmistamises võrdne osalemine, saavad Euroopa Parlament ja nõukogu kõik dokumendid liikmesriikide ekspertidega samal ajal ning nende ekspertidel on pidev juurdepääs komisjoni eksperdirühmade koosolekutele, millel arutatakse delegeeritud õigusaktide ettevalmistamist.

	
	__________

	
	1a ELT L 123, 12.5.2016, lk 1, ELI: http://data.europa.eu/eli/agree_interinstit/2016/512/oj.


Or. <Original>{EN}en</Original>
</Amend>
<Amend>Muudatusettepanek		<NumAm>11</NumAm>
<DocAmend>Ettepanek võtta vastu määrus</DocAmend>
<Article>Artikkel 2 – lõik 1 – punkt 9</Article>
	

	Komisjoni ettepanek
	Muudatusettepanek

	9)	„hübriidoht“ – igasugune kahjulik tegevus, sealhulgas infoga manipuleerimine, küberründed ja rändajate ärakasutamine, mida kavandatakse ja viiakse läbi pahatahtliku kavatsusega koordineeritud viisil eesmärgiga kahjustada liikmesriiki või mõnda selle institutsiooni.
	9)	„hübriidoht“ – igasugune kahjulik tegevus, sealhulgas infoga manipuleerimine, sabotaaž, küberründed ja rändajate ärakasutamine ning muud poliitilise sekkumise ja majandusliku surve vahendid, mida kavandatakse ja viiakse läbi pahatahtliku kavatsusega koordineeritud viisil eesmärgiga kahjustada liikmesriiki või mõnda selle institutsiooni või liitu või mõnda selle institutsiooni.


Or. <Original>{EN}en</Original>
</Amend>
<Amend>Muudatusettepanek		<NumAm>12</NumAm>
<DocAmend>Ettepanek võtta vastu määrus</DocAmend>
<Article>Artikkel 3 – lõige 1 – lõik 1 – punkt a</Article>
	

	Komisjoni ettepanek
	Muudatusettepanek

	a)	tugevdada liidu ja liikmesriikide suutlikkust ennetada rasket ja organiseeritud kuritegevust nii internetis kui ka väljaspool seda, sealhulgas terrorismi, vägivaldset äärmuslust, küberkuritegevust, laste seksuaalset kuritarvitamist ja ärakasutamist ning hübriidohte, ja nende vastu võidelda ning kaitsta kodanikke ja avalikku ruumi rünnakute eest, sealhulgas sisejulgeoleku valdkonnas uuenduslike meetodite ja uute tehnoloogiliste vahendite abil;
	a)	tugevdada liidu ja liikmesriikide suutlikkust ennetada rasket ja organiseeritud kuritegevust nii internetis kui ka väljaspool seda, sealhulgas radikaliseerumist ja terrorismi, vägivaldset äärmuslust, küberkuritegevust, laste seksuaalset kuritarvitamist ja ärakasutamist ning hübriidohte, ja nende vastu võidelda ning kaitsta kodanikke ja avalikku ruumi rünnakute eest, sealhulgas sisejulgeoleku valdkonnas uuenduslike meetodite ja uute tehnoloogiliste vahendite abil;


Or. <Original>{EN}en</Original>
</Amend>
<Amend>Muudatusettepanek		<NumAm>13</NumAm>
<DocAmend>Ettepanek võtta vastu määrus</DocAmend>
<Article>Artikkel 3 – lõige 1 – lõik 1 – punkt d</Article>
	

	Komisjoni ettepanek
	Muudatusettepanek

	d)	parandada ja tugevdada pädevate asutuste vahelist õiguskaitsealast operatiivkoostööd, sealhulgas ühisoperatsioone, seoses raske ja organiseeritud kuritegevuse (nii internetis kui ka väljaspool seda), sealhulgas terrorismi, vägivaldse äärmusluse, küberkuritegevuse, laste seksuaalse kuritarvitamise ja ärakasutamise ning hübriidohtude ennetamisega ja nende nähtuste vastu võitlemisega, ning kodanike ja avalikku ruumi kaitsmisega rünnakute eest.
	d)	parandada ja tugevdada pädevate asutuste vahelist õiguskaitsealast operatiivkoostööd, sealhulgas ühisoperatsioone, seoses raske ja organiseeritud kuritegevuse (nii internetis kui ka väljaspool seda), sealhulgas radikaliseerumise ja terrorismi, vägivaldse äärmusluse, küberkuritegevuse, laste seksuaalse kuritarvitamise ja ärakasutamise ning hübriidohtude ennetamisega ja nende nähtuste vastu võitlemisega, ning kodanike ja avalikku ruumi kaitsmisega rünnakute eest.


Or. <Original>{EN}en</Original>
</Amend>
<Amend>Muudatusettepanek		<NumAm>14</NumAm>
<DocAmend>Ettepanek võtta vastu määrus</DocAmend>
<Article>Artikkel 3 – lõige 1 – lõik 1 – punkt d a (uus)</Article>
	

	Komisjoni ettepanek
	Muudatusettepanek

	
	da)	tugevdada raske ja organiseeritud kuritegevuse ohvrite toetamist, kaitset ja abistamist, sealhulgas tagada juurdepääs asjaomastele asutustele, teabele ja eriteenustele, pöörates erilist tähelepanu haavatavatele ohvritele;


Or. <Original>{EN}en</Original>
</Amend>
<Amend>Muudatusettepanek		<NumAm>15</NumAm>
<DocAmend>Ettepanek võtta vastu määrus</DocAmend>
<Article>Artikkel 3 a (uus)</Article>
	

	Komisjoni ettepanek
	Muudatusettepanek

	
	Artikkel 3a

	
	Põhiõiguste järgimine

	
	Kõiki meetmeid, mida toetatakse kooskõlas käesoleva määruse kohase liidu toetusega, rakendatakse kooskõlas liidu acquis’s ja Euroopa Liidu põhiõiguste hartas sätestatud õiguste ja põhimõtetega ning liidu ja liikmesriikide rahvusvaheliste kohustustega, mis tulenevad rahvusvahelistest õigusaktidest, mille osalised nad on.


Or. <Original>{EN}en</Original>
</Amend>
<Amend>Muudatusettepanek		<NumAm>16</NumAm>
<DocAmend>Ettepanek võtta vastu määrus</DocAmend>
<Article>Artikkel 4 – lõige 4</Article>
	

	Komisjoni ettepanek
	Muudatusettepanek

	4.	Kui komisjon jõuab järeldusele, et käesoleva määruse artiklis 3 osutatud eesmärkidega seotud meetmed vastavad käesolevas määruses ja määruses (EL) […] (millega luuakse Euroopa majandusliku, sotsiaalse ja territoriaalse ühtekuuluvuse, põllumajanduse ja maaelu, kalanduse ja merenduse, heaolu ja julgeoleku fond) sätestatud nõuetele, ning kui komisjon teeb ettepaneku võtta vastu nõukogu rakendusotsus asjaomase liikmesriigi riikliku ja piirkondliku partnerluskava heakskiitmiseks määruse (EL) […] (millega luuakse Euroopa majandusliku, sotsiaalse ja territoriaalse ühtekuuluvuse, põllumajanduse ja maaelu, kalanduse ja merenduse, heaolu ja julgeoleku fond) artiklis 23 sätestatud korras, teeb ta ettepaneku võtta vastu nõukogu rakendusotsus kõnealuste meetmete heakskiitmise kohta.
	4.	Kui komisjon jõuab järeldusele, et käesoleva määruse artiklis 3 osutatud eesmärkidega seotud meetmed vastavad käesolevas määruses ja määruses (EL) […] (millega luuakse Euroopa majandusliku, sotsiaalse ja territoriaalse ühtekuuluvuse, põllumajanduse ja maaelu, kalanduse ja merenduse, heaolu ja julgeoleku fond) sätestatud nõuetele, ning kui komisjon võtab vastu delegeeritud õigusakti asjaomase liikmesriigi riikliku ja piirkondliku partnerluse kava heakskiitmiseks määruse (EL) […] (millega luuakse Euroopa majandusliku, sotsiaalse ja territoriaalse ühtekuuluvuse, põllumajanduse ja maaelu, kalanduse ja merenduse, heaolu ja julgeoleku fond) artiklis 23 sätestatud korras, on tal õigus võtta kooskõlas artikliga 4a vastu delegeeritud õigusakt, et täiendada käesolevat määrust, kiites need meetmed heaks.


Or. <Original>{EN}en</Original>
</Amend>
<Amend>Muudatusettepanek		<NumAm>17</NumAm>
<DocAmend>Ettepanek võtta vastu määrus</DocAmend>
<Article>Artikkel 4 – lõige 5</Article>
	

	Komisjoni ettepanek
	Muudatusettepanek

	5.	Kui komisjon teeb ettepaneku võtta vastu nõukogu rakendusotsus käesoleva määruse artiklis 3 osutatud eesmärkidega seotud meetmete kohta, sätestatakse komisjoni ettepanekus määruse (EL) […] (millega luuakse Euroopa majandusliku, sotsiaalse ja territoriaalse ühtekuuluvuse, põllumajanduse ja maaelu, kalanduse ja merenduse, heaolu ja julgeoleku fond) artikli 23 lõikes 4 osutatud elemendid seoses artiklis 3 sätestatud eesmärkidega.
	5.	Kui komisjon võtab vastu delegeeritud õigusakti käesoleva määruse artiklis 3 osutatud eesmärkidega seotud meetmete kohta, sätestatakse delegeeritud õigusaktis määruse (EL) […] (millega luuakse Euroopa majandusliku, sotsiaalse ja territoriaalse ühtekuuluvuse, põllumajanduse ja maaelu, kalanduse ja merenduse, heaolu ja julgeoleku fond) artikli 23 lõikes 4 osutatud elemendid seoses artiklis 3 sätestatud eesmärkidega.


Or. <Original>{EN}en</Original>
</Amend>
<Amend>Muudatusettepanek		<NumAm>18</NumAm>
<DocAmend>Ettepanek võtta vastu määrus</DocAmend>
<Article>Artikkel 4 – lõige 6</Article>
	

	Komisjoni ettepanek
	Muudatusettepanek

	6.	Nõukogu võtab lõikes 4 osutatud rakendusotsuse vastu üldjuhul nelja nädala jooksul alates komisjoni ettepaneku vastuvõtmisest ning koos määruse (EL) […] (millega luuakse Euroopa majandusliku, sotsiaalse ja territoriaalse ühtekuuluvuse, põllumajanduse ja maaelu, kalanduse ja merenduse, heaolu ja julgeoleku fond) artikli 23 lõikes 1 osutatud rakendusotsustega [komisjoni ettepanek ja nõukogu rakendusotsus].
	6.	Komisjon võtab käesoleva artikli lõikes 4 osutatud delegeeritud õigusakti vastu üldjuhul koos määruse (EL) […] (millega luuakse Euroopa majandusliku, sotsiaalse ja territoriaalse ühtekuuluvuse, põllumajanduse ja maaelu, kalanduse ja merenduse, heaolu ja julgeoleku fond) artikli 23 lõikes 4 [õigus võtta vastu delegeeritud õigusakt kooskõlas artikliga [87]] osutatud delegeeritud õigusaktiga.


Or. <Original>{EN}en</Original>
</Amend>
<Amend>Muudatusettepanek		<NumAm>19</NumAm>
<DocAmend>Ettepanek võtta vastu määrus</DocAmend>
<Article>Artikkel 4 – lõige 7</Article>
	

	Komisjoni ettepanek
	Muudatusettepanek

	7.	Määruse (EL) […] (millega luuakse Euroopa majandusliku, sotsiaalse ja territoriaalse ühtekuuluvuse, põllumajanduse ja maaelu, kalanduse ja merenduse, heaolu ja julgeoleku fond) artiklit 24 kavade muutmise kohta kohaldatakse tingimusel, et komisjoni ettepanek ja nõukogu rakendusotsus, millega kiidetakse heaks artikli 23 lõikes 4 loetletud elementide muudatused, hõlmavad üksnes käesoleva määruse artiklis 3 osutatud eesmärke.
	7.	Määruse (EL) […] (millega luuakse Euroopa majandusliku, sotsiaalse ja territoriaalse ühtekuuluvuse, põllumajanduse ja maaelu, kalanduse ja merenduse, heaolu ja julgeoleku fond) artiklit 24 kavade muutmise kohta kohaldatakse tingimusel, et komisjoni ettepanek ja delegeeritud õigusakt, millega täiendatakse kõnealuse määruse artikli 23 lõikes 4 loetletud elemente, hõlmavad üksnes käesoleva määruse artiklis 3 osutatud eesmärke.


Or. <Original>{EN}en</Original>
</Amend>
<Amend>Muudatusettepanek		<NumAm>20</NumAm>
<DocAmend>Ettepanek võtta vastu määrus</DocAmend>
<Article>Artikkel 4 a (uus)</Article>
	

	Komisjoni ettepanek
	Muudatusettepanek

	
	Artikkel 4a

	
	Delegeeritud volituste rakendamine

	
	1.	Komisjonile antakse õigus võtta vastu delegeeritud õigusakte käesolevas artiklis sätestatud tingimustel.

	
	2.	Artiklis 4 osutatud õigus võtta vastu delegeeritud õigusakte antakse komisjonile määramata ajaks alates ... [käesoleva määruse jõustumise kuupäev].

	
	3.	Euroopa Parlament ja nõukogu võivad artiklis 4 osutatud volituste delegeerimise igal ajal tagasi võtta. Tagasivõtmise otsusega lõpetatakse otsuses nimetatud volituste delegeerimine. Otsus jõustub järgmisel päeval pärast selle avaldamist Euroopa Liidu Teatajas või otsuses nimetatud hilisemal kuupäeval. See ei mõjuta juba jõustunud delegeeritud õigusaktide kehtivust.

	
	4.	Enne delegeeritud õigusakti vastuvõtmist konsulteerib komisjon kooskõlas 13. aprilli 2016. aasta institutsioonidevahelises parema õigusloome kokkuleppes sätestatud põhimõtetega iga liikmesriigi määratud ekspertidega.

	
	5.	Niipea kui komisjon on delegeeritud õigusakti vastu võtnud, teeb ta selle samal ajal teatavaks Euroopa Parlamendile ja nõukogule.

	
	6.	Artikli 4 alusel vastu võetud delegeeritud õigusakt jõustub üksnes juhul, kui Euroopa Parlament ega nõukogu ei ole kahe kuu jooksul pärast õigusakti teatavakstegemist Euroopa Parlamendile ja nõukogule esitanud selle kohta vastuväidet või kui Euroopa Parlament ja nõukogu on enne selle tähtaja möödumist komisjonile teatanud, et nad ei esita vastuväidet. Euroopa Parlamendi või nõukogu algatusel pikendatakse seda tähtaega kahe kuu võrra.


Or. <Original>{EN}en</Original>
</Amend></RepeatBlock-Amend>

16. juulil 2025 esitas komisjon liidu järgmise mitmeaastase finantsraamistiku kohta, mis hõlmab ajavahemikku 2028–2034, mitu seadusandlikku ettepanekut, sealhulgas käesoleva ettepaneku. 

Kavandatava uue eelarveraamistiku kohaselt tuleks liidu justiits- ja siseküsimuste valdkonna meetmeid toetada kogueraldisega, mis praeguse raamistikuga võrreldes hinnanguliselt kolmekordistub (81 miljardit eurot). Käesolev ettepanek on üks kolmest ettepanekust[footnoteRef:2], mis on esitatud praeguse kolme siseasjade valdkonna fondi järeltulijate kohta[footnoteRef:3]. [2:  Lisaks käesolevale ettepanekule kuuluvad siseasjade valdkonna 2028.–2034. aasta õigusaktide hulka ka ettepanek võtta vastu määrus, millega kehtestatakse liidu toetus varjupaiga, rände ja integratsiooni valdkonnale aastateks 2028–2034 (2025/0540(COD)), ning ettepanek võtta vastu määrus, millega kehtestatakse liidu toetus Schengeni ala, Euroopa integreeritud piirihalduse ja ühise viisapoliitika valdkonnale aastateks 2028–2034 (2025/0541(COD)).]  [3:  7. juuli 2021. aasta määrus (EL) 2021/1148, millega luuakse Integreeritud Piirihalduse Fondi osana piirihalduse ja viisapoliitika rahastu: Schengeni ala, Euroopa integreeritud piirihalduse ja ühise viisapoliitika valdkond; määrus (EL) 2021/1147, millega luuakse Varjupaiga-, Rände- ja Integratsioonifond; määrus (EL) 2021/1149, millega luuakse Sisejulgeolekufond: sisejulgeoleku valdkond.] 


Komisjoni sõnul on mitmeaastase finantsraamistiku ja eelarve uue struktuuri eesmärk optimeerida liidu rahaliste vahendite kasutamist, säilitades samal ajal sidususe ja tõhusa järelevalve. Seda arvesse võttes tuleb kolm uut siseasjade valdkonna rahastamisvahendit viia kooskõlla horisontaalsete normidega, mis on sätestatud kavandatavas määruses, millega luuakse Euroopa majandusliku, sotsiaalse ja territoriaalse ühtekuuluvuse, põllumajanduse ja maaelu, kalanduse ja merenduse, heaolu ja julgeoleku fond aastateks 2028–2034[footnoteRef:4], tehes seda nn riikliku ja piirkondliku partnerluse kavade kaudu, mille töötab enda jaoks välja iga liikmesriik ise. Vastavat rahalist toetust võib täiendada liidu meetmetele ELi rahastu kaudu eraldatud rahaliste vahenditega, mis suurendab paindlikkust ja võimaldab reageerida ettenägematutele kriisidele.  [4:  Ettepanek võtta vastu määrus, millega luuakse Euroopa majandusliku, sotsiaalse ja territoriaalse ühtekuuluvuse, põllumajanduse ja maaelu, kalanduse ja merenduse, heaolu ja julgeoleku fond aastateks 2028–2034 ning muudetakse määrust (EL) 2023/955 ja määrust (EL, Euratom) 2024/2509 (2025/0240 (COD)) (riikliku ja piirkondliku partnerluse kavade ettepanek).] 


Kuna kõik liikmesriigid ei osale liidu vabadusel, turvalisusel ja õigusel rajaneval alal samal määral (nn muutuva geomeetria põhimõte), on kolm siseasjade valdkonna rahastamisvahendit esitatud riikliku ja piirkondliku partnerluse fondist eraldi, mitte lisatud sellesse. Schengeni lepinguga ühinenud riigid peaksid osalema ELiga sõlmitud kahepoolsetes lepingutes kokku lepitud rahaliste toetuste kaudu. 

Käesolev ettepanek võtta vastu määrus, millega kehtestatakse liidu toetus sisejulgeoleku valdkonnale aastateks 2028–2034, on osa sellest tegevusest. Komisjoni ettepanekus nähakse ajavahemikuks 2028–2034 ette 6,8 miljardi euro suurune eelarve. Samuti sätestatakse selles sektoripõhised reeglid ja eesmärgid, mis lisanduvad eespool nimetatud riiklike ja piirkondlike partnerluse kavade horisontaalsetele üldnormidele. 

Raportöör toetab mitmeaastase finantsraamistiku 2028–2024 üldist ülesehitust. Ta teeb ettepaneku täpsustada sisejulgeoleku määruses mitut aspekti, et viia rahastamisvahend kooskõlla Euroopa kõige pakilisemate sisejulgeoleku valdkonna probleemidega ja võimaldada ELi rahaliste vahendite kasutamist korrektselt kontrollida.

Raportöör toetab kavandatava määruse järgmisi eesmärke: 
–	tugevdada liidu ja liikmesriikide suutlikkust ennetada rasket ja organiseeritud kuritegevust nii internetis kui ka väljaspool seda, sealhulgas radikaliseerumist ja terrorismi, vägivaldset äärmuslust, küberkuritegevust, laste seksuaalset kuritarvitamist ja ärakasutamist ning hübriidohte, ja nende vastu võidelda ning kaitsta kodanikke ja avalikku ruumi rünnakute eest, sealhulgas sisejulgeoleku valdkonnas uuenduslike meetodite ja uute tehnoloogiliste vahendite abil;
–	tugevdada liikmesriikide suutlikkust ning suurendada elutähtsa teenuse osutajate toimepidevust vaenuliku tegevuse suhtes ning ohjata julgeolekuga seotud intsidente, riske ja kriise, sealhulgas koostalitlusvõimeliste kriitilise tähtsusega sidesüsteemide abil;
–	parandada ja hõlbustada teabevahetust pädevates asutustes ja asjaomastes liidu organites ja asutustes ja nende vahel ning asjakohasel juhul kolmandate riikidega, rahvusvaheliste organisatsioonidega ja eraõiguslike isikutega;
–	parandada ja tugevdada pädevate asutuste vahelist õiguskaitsealast operatiivkoostööd, sealhulgas ühisoperatsioone, seoses raske ja organiseeritud kuritegevuse (nii internetis kui ka väljaspool seda), sealhulgas radikaliseerumise ja terrorismi, vägivaldse äärmusluse, küberkuritegevuse, laste seksuaalse kuritarvitamise ja ärakasutamise ning hübriidohtude ennetamisega ja nende nähtuste vastu võitlemisega, ning kodanike ja avalikku ruumi kaitsmisega rünnakute eest;
–	tugevdada raske ja organiseeritud kuritegevuse ohvrite toetamist, kaitset ja abistamist, sealhulgas tagada juurdepääs asjaomastele asutustele, teabele ja eriteenustele, pöörates erilist tähelepanu haavatavatele ohvritele.

Riikliku ja piirkondliku partnerluse määruse ettepaneku kohaselt võivad liikmesriigid siseasjade valdkonnas partnerluse ja mitmetasandilise valitsemise normidest ja nõuetest erandeid teha. Lisaks on neil võimalik rahalisi vahendeid kolme rahastamisvahendi vahel ümber jaotada, tingimusel et ümberjaotamise eesmärk on saavutada kõik nendes rahastamisvahendites kindlaks määratud eesmärgid ning et eraldis on proportsionaalne kindlaks tehtud probleemide ja vajadustega ning vastab riikliku ja piirkondliku partnerluse kavade üldnõuetele.

